Σε μία επικείμενη ανακαίνιση σπιτιού, οι εργασίες που πρέπει να γίνουν είναι πολλές και γι’ αυτό χρειάζεται οργάνωση και προετοιμασία. Το μοναδικό πράγμα που χρειάζεται να κάνετε είναι να αδειάσετε εντελώς τους χώρους από όλα τα αντικείμενα. Σε περιπτώσεις μερικής ανακαίνισης σφραγίζουμε με νάιλον τους υπόλοιπους χώρους ώστε να μην περνάει η σκόνη από τα μπάζα. Ευγενικό, σωστό και πρέπον είναι να ενημερώσετε τους υπόλοιπους ενοίκους της πολυκατοικίας και τους γείτονες για την ανακαίνιση, να ζητήσετε την κατανόησή τους για τη φασαρία και να τους ενημερώσετε για το πόσες μέρες θα διαρκέσει. Τα συνεργεία μας φροντίζουν να διατηρούν ανοιχτούς και καθαρούς όλους τους κοινόχρηστους χώρους, την πυλωτή, την είσοδο της πολυκατοικίας, το κλιμακοστάσιο, το ασανσέρ και το πεζοδρόμιο. Στα έργα που χρειάζεται να αλλάξουμε τα καλοριφέρ, φροντίζουμε να μην επηρεαστεί κανένα άλλο διαμέρισμα και να μην μείνει κανένας χωρίς θέρμανση.